تورکیه، عربیستانینین ایستانبول باش کونسوللوغون‌دا آراشدیرما آپاریلاجاغینی بیلدیردی.
خاریجی ایشلر باخانلیغی، عربیستان وطنداشی ژورنالیست "جمال قاشیق‌چی‌نین گئچه‌ن هفته، (عربیستانین ایستانبول باش کونسول‌لوغونا گیردیک‌دن سونرا) ایتمه‌سی" آراشدیرماسی چرچیوه‌سین‌ده، عربیستانین ایستانبول باش کونسوللوغون‌دا اینجه‌لمه ائدیله‌جگینی بیلدیردی.
خاریجی ایشلر باخانلیغی سؤزچوسو حامی آکسوی، جمال قاشیق‌چی‌نین وضعیتینه دایر سوالا، یازی‌لی جاواب وئردی.
قاشیق‌چی‌نین آعاقیبتیله باغلی گلیشمه‌لرین حادثه‌نین باش وئردیگی گون‌دن اعتباراً (۲ اکتبر) یارغی، امنیت و استخبارات بیریملری طرفیندن یاخین‌دان تعقیب ائدیلدیگینی بیلدیره‌ن آکسوی،
"آدی گئچه‌نین عاقیبتینین معین ائدیلمه‌سی مقصدیله ایلگیلی مقاملاریمیز طرفیندن باشلادیلان سوروشدورما جدی شکیل‌ده داوام ائتدیریلیر" ایفاده‌سینی ایشلتدی.
سؤزچو آکسوی، بونلاری قید ائتدی:
"کونسولولوق ایلیشکی‌لری حاقین‌دا وین سؤزلشمه‌سی اساسین‌دا کونسوللوق بینالارینین توخونولمازلیغی اولماقلا یاناشی، دیپلوماتیک میسیون شفینین موافقتی ایله کونسوللوق بیناسین‌دا ائو صاحبی اؤلکه مقامانلاری طرفیندن اینجه‌لمه آپاریلابیلیر. سعودی مقاملارینین امکداشلیغا آچیق اولدوقلارینی و باش کونسوللوق بیناسین‌دا اینجه‌لمه آپاریلابیله‌جگینی بیلدیرمیشدیلر. سوروشدورما چرچیوه‌سین‌ده کونسوللوق بیناسین‌دا اینجه‌لمه آپاریلاجاق‌دیر".
